CELEX: 62018CN0528
Language: el
Date: 2018-08-13 00:00:00
Title: Υπόθεση C-528/18 P: Αναίρεση που άσκησε στις 13 Αυγούστου 2018 η Outsource Professional Services Ltd κατά της αποφάσεως που εξέδωσε το Γενικό Δικαστήριο (έβδομο τμήμα) στις 31 Μαΐου 2018 στην υπόθεση T-340/16, Flatworld Solutions Pvt Ltd κατά Γραφείου Διανοητικής Ιδιοκτησίας της Ευρωπαϊκής Ένωσης

10.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 445/4
            
         
      Αναίρεση που άσκησε στις 13 Αυγούστου 2018 η Outsource Professional Services Ltd κατά της αποφάσεως που εξέδωσε το Γενικό Δικαστήριο (έβδομο τμήμα) στις 31 Μαΐου 2018 στην υπόθεση T-340/16, Flatworld Solutions Pvt Ltd κατά Γραφείου Διανοητικής Ιδιοκτησίας της Ευρωπαϊκής Ένωσης
      (Υπόθεση C-528/18 P)
      (2018/C 445/05)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Outsource Professional Services Ltd (εκπρόσωπος: A. Kempter, Rechtsanwalt)
      
         Λοιποί διάδικοι στην αναιρετική διαδικασία: Γραφείο Διανοητικής Ιδιοκτησίας της Ευρωπαϊκής Ένωσης, Flatworld Solutions Pvt. Ltd
      
         Αιτήματα
      
      Η αναιρεσείουσα ζητεί από το Γενικό Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου (έβδομο τμήμα) της 31ης Μαΐου 2018 στην υπόθεση T-340/16·
               
            
                  —
               
               
                  να επικυρώσει την απόφαση του τετάρτου τμήματος προσφυγών του EUIPO της 15ης Απριλίου 2016 στην υπόθεση R 611/2015-4·
               
            
                  —
               
               
                  να καταδικάσει την Flatworld Solutions Pvt. Ltd στα δικαστικά έξοδα συμπεριλαμβανομένων των αναγκαίων εξόδων στα οποία υποβλήθηκε ο δικαιούχος /διάδοχος/αναιρεσείων του σήματος της ΕΕ.
               
            
         Λόγοι αναιρέσεως και κύρια επιχειρήματα
      
      Η αίτηση αναιρέσεως στηρίζεται σε παράβαση του δικαίου της Ένωσης από το Γενικό Δικαστήριο, δηλαδή του άρθρου 52, παράγραφος 1, στοιχείο β', του κανονισμού 207/2009 (1) για το κοινοτικό σήμα, όπως έχει τροποποιηθεί από τον κανονισμό 2015/2424 (2) του Συμβουλίου.
      Το Γενικό Δικαστήριο υπέπεσε σε πλάνη καθόσον έκρινε ότι ο δικαιούχος/ προκάτοχος ενήργησε κακόπιστα κατά την υποβολή της αιτήσεως καταχωρίσεως του σήματος υπ’ αριθ. 006035547. Το Γενικό Δικαστήριο ερμήνευσε εσφαλμένως την έννοια της κακής πίστης. Δεν υπάρχει τίποτε το κακόβουλο ή ανήθικο στη χρησιμοποίηση περιγραφικής διατύπωσης για την περιγραφή μιας δραστηριότητας. Συνεπώς, η αίτηση καταχωρίσεως σήματος δεν ήταν κακόπιστη.
      
         (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE 2009, L 78, σ. 1).
      
         (2)  Κανονισμός (ΕΕ) 2015/2424 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2015, για την τροποποίηση του κανονισμού (ΕΚ) αριθ. 207/2009 του Συμβουλίου για το κοινοτικό σήμα και του κανονισμού (ΕΚ) αριθ. 2868/95 της Επιτροπής περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα, και για την κατάργηση του κανονισμού (ΕΚ) αριθ. 2869/95 της Επιτροπής σχετικά με τα πληρωτέα προς το Γραφείο Εναρμόνισης στο πλαίσιο της εσωτερικής αγοράς τέλη (εμπορικά σήματα, σχέδια και υποδείγματα) (ΕΕ 2015, L 341, σ. 21).